Sutartis dėl Konstitucijos Europai - Protokolai ir Priedai - 33.Protokolas dėl aktų ir sutarčių, kurios papildė ar iš dalies pakeitė Europos bendrijos steigimo sutartį ir Europos Sąjungos sutartį



Oficialusis leidinys 310 , 16/12/2004 p. 0379 - 0381



33. PROTOKOLAS DĖL AKTŲ IR SUTARČIŲ, KURIOS PAPILDĖ AR IŠ DALIES PAKEITĖ EUROPOS BENDRIJOS STEIGIMO SUTARTĮ IR EUROPOS SĄJUNGOS SUTARTĮ AUKŠTOSIOS SUSITARIANČIOS ŠALYS, KADANGI Konstitucijos IV-437 straipsnio 1 dalimi panaikinama Europos bendrijos steigimo sutartis, Europos Sąjungos sutartis ir aktai bei sutartys, kurie jas papildė ar iš dalies pakeitė, KADANGI turi būti parengtas IV-437 straipsnio 1 dalyje nurodytų aktų ir sutarčių sąrašas, KADANGI turi būti atspindėta Amsterdamo sutarties 9 straipsnio 7 dalies esmė, PRIMINDAMOS, kad 1976 m. rugsėjo 20 d. Aktas dėl atstovų į Europos Parlamentą rinkimų remiantis tiesiogine visuotine rinkimų teise turi likti galioti, SUSITARĖ dėl šių nuostatų, kurios pridedamos prie Sutarties dėl Konstitucijos Europai ir Europos atominės energijos bendrijos steigimo sutarties: 1 straipsnis 1. Panaikinami šie aktai ir sutartys, kurie papildė ar iš dalies pakeitė Europos bendrijos steigimo sutartį: a) 1965 m. balandžio 8 d. Protokolas dėl Europos Bendrijų privilegijų ir imunitetų, pridėtas prie Jungtinės Tarybos ir jungtinės Komisijos steigimo sutarties (OL L 152, 1967 7 13, p. 13); b) 1970 m. balandžio 22 d. Sutartis, iš dalies pakeičianti tam tikras Europos Bendrijų steigimo sutarčių ir Europos Bendrijų jungtinės Tarybos ir jungtinės Komisijos steigimo sutarties biudžetines nuostatas (OL L 2, 1971 1 2, p. 1); c) 1975 m. liepos 22 d. Sutartis, iš dalies pakeičianti tam tikras Europos Bendrijų steigimo sutarčių ir Europos Bendrijų jungtinės Tarybos ir jungtinės Komisijos steigimo sutarties finansines nuostatas (OL L 359, 1977 12 31, p. 4); d) 1975 m. liepos 10 d. Sutartis, iš dalies pakeičianti kai kurias Protokolo dėl Europos investicijų banko statuto nuostatas (OL L 91, 1978 4 6, p. 1); e) 1984 m. kovo 13 d. Sutartis, iš dalies pakeičianti kai kurių Europos Bendrijų steigimo sutarčių taikymą Grenlandijai (OL L 29, 1985 2 1, p. 1); f) 1986 m. vasario 17 d. ir 1986 m. vasario 28 d. Suvestinis Europos Aktas (OL L 169, 1987 6 29, p. 1); g) 1993 m. kovo 25 d. Aktas, iš dalies pakeičiantis Protokolą dėl Europos investicijų banko statuto ir įgaliojantis Valdytojų tarybą įsteigti Europos investicijų fondą (OL L 173, 1994 7 7, p. 14); h) 2003 m. kovo 21 d. valstybių ar vyriausybių vadovų sudėties Tarybos sprendimas 2003/223/EB dėl Europos centrinių bankų sistemos ir Europos centrinio banko statuto 10.2 straipsnio pakeitimo (OL L 83, 2003 4 1, p. 66). 2. Panaikinama 1997 m. spalio 2 d. Amsterdamo sutartis, iš dalies pakeičianti Europos Sąjungos sutartį, Europos Bendrijų steigimo sutartis ir tam tikrus su jomis susijusius aktus (OL C 340, 1997 11 10, p. 1). 3. Panaikinama 2001 m. vasario 26 d. Nicos sutartis, iš dalies pakeičianti Europos Sąjungos sutartį, Europos Bendrijų steigimo sutartis ir tam tikrus su jomis susijusius aktus (OL C 80, 2001 3 10, p. 1). 2 straipsnis 1. Nepažeisdami Konstitucijos III-432 straipsnio ir Europos atominės energijos bendrijos steigimo sutarties 189 straipsnio, valstybių narių vyriausybių atstovai bendru sutarimu priima nuostatas, būtinas tam tikroms svarbioms Liuksemburgo Didžiosios Hercogystės problemoms, kylančioms įsteigus Europos Bendrijų jungtinę Tarybą ir jungtinę Komisiją, spręsti. 2. Lieka galioti Aktas dėl atstovų į Europos Parlamentą rinkimų remiantis tiesiogine visuotine rinkimų teise, pridedamas prie Tarybos sprendimo 76/787/EAPB, EEB, Euratomas (OL L 278, 1976 10 8, p. 1), koks jis yra Sutarties dėl Konstitucijos Europai įsigaliojimo metu. Siekiant suderinti šį aktą su Konstitucija, jis iš dalies keičiamas taip: a) 1 straipsnio 3 dalis išbraukiama; b) šis pakeitimas netaikomas tekstui lietuvių kalba; c) 6 straipsnio 2 dalyje išbraukiami žodžiai " 1965 m. balandžio 8 d."; o žodžiai "Europos Bendrijų" pakeičiami žodžiais "Europos Sąjungos"; d) 7 straipsnio 1 dalies antroje įtraukoje žodžiai "Europos Bendrijų Komisijos" pakeičiami žodžiais "Europos Komisijos"; e) 7 straipsnio 1 dalies trečioje įtraukoje žodžiai "Europos Bendrijų Teisingumo Teismo arba Pirmosios instancijos teismo" pakeičiami žodžiais "Europos Sąjungos Teisingumo Teismo"; f) 7 straipsnio 1 dalies penktoje įtraukoje žodžiai "Europos Bendrijų Audito Rūmų" pakeičiami žodžiais "Audito Rūmų"; g) 7 straipsnio 1 dalies šeštoje įtraukoje žodžiai "Europos Bendrijų ombudsmeno" pakeičiami žodžiais "Europos ombudsmeno"; h) 7 straipsnio 1 dalies septintoje įtraukoje žodžiai "Europos ekonominės bendrijos ir Europos atominės energijos bendrijos" pakeičiami žodžiais "Europos Sąjungos"; i) 7 straipsnio 1 dalies devintoje įtraukoje žodžiai "pagal Europos ekonominės bendrijos ir Europos atominės energijos bendrijos steigimo sutartis" pakeičiami žodžiais "pagal Sutartį dėl Konstitucijos Europai ir Europos atominės energijos bendrijos steigimo sutartį"; o žodis "Bendrijų" keičiamas žodžiu "Sąjungos"; j) 7 straipsnio 1 dalies vienuoliktoje įtraukoje žodžiai "Europos Bendrijų institucijose ar prie jų veikiančiose specializuotose įstaigose arba Europos centriniame banke" pakeičiami žodžiais "Europos Sąjungos institucijose, įstaigose ar organuose"; k) 7 straipsnio 1 dalies įtraukos keičiamos punktais nuo a iki k; l) 7 straipsnio 2 dalies antrosios pastraipos įtraukos keičiamos punktais a ir b; m) 11 straipsnio 2 dalies antrojoje pastraipoje žodis "Bendrijoje" pakeičiamas žodžiu "Sąjungoje"; žodis "nustato" pakeičiamas žodžiais "priima europinį sprendimą ir nustato"; o žodžiai "pirmesnę pastraipą" pakeičiami žodžiais "pirmąją pastraipą"; n) 11 straipsnio 3 dalyje frazė "nepažeisdama Europos bendrijos steigimo sutarties 139 straipsnio" pakeičiama žodžiais "nepažeisdamas Konstitucijos III-336 straipsnio"; o) 14 straipsnyje žodis "pasiūlymu" pakeičiamas žodžiu "iniciatyva"; o žodžiai "priima tokias priemones" pakeičiami žodžiais "priima reikalingus europinius reglamentus ar sprendimus". --------------------------------------------------